ROMÂNIA

JUDEŢUL HUNEDOARA

MUNICIPIUL DEVA

PRIMARUL

**REFERAT DE APROBARE**

la proiectul de hotărâre privind modificarea statului de funcții pentru Direcția Publică Locală de Evidența Persoanelor și Stare Civilă Deva

**Primarul municipiului Deva**

Prin Hotărârea Consiliului local nr.58/2021 au fost aprobate organigrama, statul de funcții și Regulamentul de organizare și funcționare pentru Direcția Publică Locală de Evidența Persoanelor și Stare Civilă Deva .

Direcția Publică Locală de Evidența Persoanelor și Stare Civilă Deva funcționează în subordinea Consiliului Local Deva ca un serviciu public fără personalitate juridică, este condusă de un Director executiv, funcție publică de conducere și are următoarea structură :

- ”Serviciul evidența persoanelor”, condus de un Șef serviciu, funcție publică de conducere, compus din două compartimente funcționale : ”Compartimentul ghișeu unic”, cu 5 posturi funcții publice de execuție și ”Compartimentul informatică” cu 3 posturi, funcții publice de execuție .

- ”Compartimentul stare civilă”, compus din 8 posturi, funcții publice de execuție .

În prezent, în cadrul ”Serviciului Evidenţa Persoanelor” al ”Direcției Publice Locale de Evidența Persoanelor și Stare Civilă Deva” sunt vacante următoarele posturi :

- 1 post VACANT de Consilier, grad profesional asistent în cadrul ”Compartimentului informatică”, pentru ocuparea căruia a fost organizat concurs de recrutare în luna ianuarie 2022 și nu a fost depus niciun dosar de participare ;

- 1 post TEMPORAR VACANT de Consilier, grad profesional asistent în cadrul ”Compartimentului ghișeu unic”, post al cărui titular este suspendat pentru îngrijirea copilului până la 7 ani, în cazul copilului cu handicap, în condiţiile legii .

Având în vedere volumul mare de muncă din acest serviciu este necesară ocuparea posturilor de mai sus .

Întrucât conform Codului Administrativ, gradul profesional al unei funcții publice de execuție este în concordanță cu vechimea în specialitatea studiilor necesară în vederea exercitării funcției publice,

La solicitarea conducerii Direcției Publice Locale de Evidența Persoanelor și Stare Civilă Deva, pentru a face mai accesibile condițiile de ocupare în ceea ce privește vechimea în specialitatea studiilor necesară exercitării funcției publice, precum și pentru a se putea acorda șanse la angajare și persoanelor care nu dețin experiență profesională,

Ținând cont de prevederile art.375 al O.U.G. nr.57/2019 *privind Codul Administrativ, cu modificările și completările ulterioare*, care permite transformarea funcțiilor publice temporar vacante pe o perioadă de cel puţin o lună, prin raportare la necesarul de personal al autorităţii sau instituţiei publice, pentru perioada vacantării temporare a postului,

Propun tranformarea celor două funcţii publice de execuţie vacante/vacante temporar după cum urmează :

* Postul vacant de Consilier, clasa I, grad profesional asistent din ”Compartimentul Informatică” să fie transformat în consilier, clasa I, grad profesional debutant ;
* Postul temporar vacant de Consilier, clasa I, grad profesional asistent, din ”Compartimentul Ghiseu Unic”, să fie transformat temporar, pe durata suspendării titularului postului, în Consilier, clasa I, grad profesional debutant .

Totodată, având în vedere că în luna ianuarie 2022 s-a desfășurat examenul de promovare în grad profesional a funcționarilor publici în urma căruia 2 ( doi ) funcționari publici din cadrul Direcției Publice Locale de Evidența Persoanelor și Stare Civilă Deva au fost declarați ”ADMIS”,

În baza prevederilor art.478 al O.U.G. nr.57/2019 *privind Codul Administrativ, cu modificările și completările ulterioare* care stabilește că postul ocupat de funcţionarul public care promovează examenul va fi transformat,

Propun transformarea următoarelor posture;

- un post de Consilier, clasa I, grad profesional principal din cadrul ”Compartimentului stare civilă” să fie transformat în Consilier, clasa I, grad profesional superior;

- un post de Consilier, clasa I, grad profesional principal din cadrul ”Compartimentului ghișeu unic” al ”Serviciului Evidenţa Persoanelor” să fie transformat în Consilier, clasa I, grad profesional superior;

Organigrama și numărul total de posturi din Direcția Publică Locală de Evidența Persoanelor și Stare Civilă Deva rămân neschimbate .

Ținând cont de prevederile art.409 alin.1 și 2 dinOrdonanța de urgență nr.57/2019 *privind Codul administrativ*, *cu modificările și completările ulterioare,*

În temeiul prevederilor art. 129 alin. (2) lit. “a”, alin. (3) lit. “ c” si art. 139 alin. (1) din Ordonanța de urgență nr. 57 / 2019 *privind Codul administrativ*, cu modificările și completările ulterioare,

Având în vedere Avizul Direcției pentru Evidența Persoanelor și Administrarea Bazelor de Date nr. 3491238 / 08.02.2022, înregistrat la Primăria municipiului Deva sub numărul 13.070 / 08.02.2022, pentru modificarea statului de funcții,

Faţă de cele de mai sus propun Consiliului local Deva adoptarea hotărârii în forma prezentată.

**PRIMAR,**

Nicolae – Florin Oancea